2. gadsimts

2. gadsimts ir laika periods no 101. līdz 200. gadam.

 Notikumi pasaulē 
Novājinājās Partas lielvalsts, bet nostiprinājās Kušānu valsts, kas aptvēra mūsdienu Tadžikistānas, Afganistānas, Pakistānas un Ziemeļindijas teritoriju. Tajā valdošās reliģijas bija budisms un zoroastrisms.
Haņu dinastijas valdīšanas noriets Ķīnā, gadsimta beigās sākās Dzelteno apsēju sacelšanās. Aksumas valsts uzplaukums.

 Notikumi Eiropā 
Romas impērijas izplešanās pēdējā posmā imperators Trajāns iekaroja Dākiju, Nabateju, Armēniju un daļu no Partas valsts (Asīriju un Babiloniju) un impērija sasniedza vislielākos izmērus tās pastāvēšanas laikā. Pēc Trajāna nāves romieši tikai centās saglabāt un nosargāt impērijas robežas. Palestīnā norisinājās vairākas sacelšanās, pēc kuru sakāves imperatora Adriāna laikā sākās ebreju deportācija uz citiem impērijas apgabaliem. Adriāns nocietināja impērijas ziemeļu robežas, izbūvējot robežnocietinājumus (limes). Britānijā tapa Adriāna valnis. No 167. līdz 175. gadam notika Pirmais markomanu karš, bet no 178. līdz 180. gadam Otrais markomanu karš.

 Notikumi Latvijas vēsturē 
 Klaudijs Ptolemajs izveidoja karti, kuras augšā attēlota Baltijas jūra (mare Sarmaticvm) ar Gotlandes salu (Gothia), kuršiem (carbones), sēļiem (sali), galindiem (galindae) un sūduviem (sudini).

 Notikumi 
96. – 180. gads, Piecu labo imperatoru periods Senajā Romā - valdīja imperatori Nerva, Trajāns, Adriāns, Antonijs Pijs, Marks Aurēlijs.
101. – 102. gads, 105. – 106. gads: Romas imperators Trajāns karoja ar Dākiju. Divu karu rezultātā tā kļuva par Romas provinci.
114. – 116. gads, Romas impērija karoja ar Partas impēriju. Kara rezultātā Armēnija un Mezopotāmija uz laiku kļuva par Romas provincēm.
122. – 132. gads, Anglijas ziemeļos uzbūvēja Adriāna valni.
127. – 140. gads, Kaniška, Kušānu valsts valdnieks.
132. gads, Ķīnas hronikas piemin diplomātiskos sakarus starp Javu and Ķīnu.
140. – 180. gads, Huviška, Kušānu valsts valdnieks.
142. – 154. gads, Skotijā tika uzbūvēts Antonija valnis.
161. – 166. gads, karš starp Romas impēriju un Partas valsti.
165. – 180. gads, epidēmija Romā.
166. – 180. gads, Roma karoja ar markomāņu ciltīm.
180. – 192. gads, Kommods, Romas imperators.
184. – 205. gads, Ķīnā sākās Dzelteno apsēju sacelšanās.
189. – 220. gads, Haņu dinastijas sabrukums.
193. – 211. gads, Septimijs Severs, Romas imperators.

 Gadsimta celtnes 

 Nozīmīgi ļaudis 

Antonijs Pijs, Romas imperators
Kommods, Romas imperators
Adriāns, Romas imperators
Huviška, Kušānu valsts valdnieks
Antiohijas Ignācijs, trešais Antiohijas bīskaps
Lionas Irenejs, otrais Lionas bīskaps, sarakstījis darbu "Pret ķecerībām"
Justīns Moceklis, kristiešu apoloģēts, filozofs un moceklis
Kaniška, Kušānu valsts valdnieks
Lūcijs Vērs, Romas imperators
Marks Aurēlijs, Romas imperators, filosofs
Nāgārdžuna, Madjāmakas budisma skolas dibinātājs
Polikarps, Smirnas bīskaps
Septimijs Severs, Romas imperators
Trajāns, Romas imperators
Viktors I, Romas pāvests
Džans Hens, Ķīnas astronoms, matemātiķis, izgudrotājs, ģeogrāfs, kartogrāfs, mākslinieks, dzejnieks, valstsvīrs un literāts

 Literatūra 
Auls Gellijs, romiešu jurists un rakstnieks
Longs, sengrieķu rakstnieks
Samosatas Lukiāns, sengrieķu rakstnieks un retors
Plīnijs Jaunākais, romiešu jurists un rakstnieks

 Zinātne un filosofija 
Ptolemajs, grieķu valodā rakstošs astronoms, matemātiķis, ģeogrāfs, mūzikas teorētiķis, optiķis un astrologs
Epiktēts, Senās Grieķijas filozofs
Galēns, Sengrieķu ārsts, ķirurgs, rakstnieks un filozofs
Plūtarhs, grieķu cilmes romiešu vēsturnieks, biogrāfiju rakstnieks, esejists.
Svetonijs, romiešu vēsturnieks
Tacits , romiešu vēsturnieks

 Gadsimta celtnes 

 Atsauces 


02